Непредизвикана грешка от форхенд - аут по диагонала - след което сбъркан бекхенд-слайс, но вече провокиран от Григор, който излизаше към мрежата, вкара Джокович в нова беда при 0-30. Поредна грешка от бекхенд - вече плосък - но след страхотен слайс на Димитров, осигури великолепно изражение на резултата при 0-40. Изключително агресивен форхенд-ретур на втори сервис доведе до нов пресилен бекхенд и вторият пробив бе факт - 5:2!